آوروپا بیرلیگی اؤلکه‌لری‌نین باشچی‌لاری، آرا‌لاریندا تورکیه-‌نین ده اولدوغو دؤولت‌لرله گوندم باش‌لیق‌لارینی موذاکیره ائتمک اوچون ژوئن‌ین 24 و 25-اینده بیر آرایا گلیر.
آوروپا بیرلیگی لیدرلر ذیروه توپلانتی‌سی 24 و 25 ژوئن تاریخ‌لرینده بلژیک-ین پایتاختی بروکسل-ده تشکیل ائدیله‌جک.
باشچی‌لارین گوندمینده یئنی تیپ کوروناویروس (کووید-19) اپیدمیسی ایله موباریزه، آوروپا بیرلیگی-نین عضو اؤلکه‌لر اوچون قورتارما فوندلاری، کؤچ ایله باغلی اوچونجو اؤلکه‌لرله امکداش‌لیق، تورکیه، بلاروس، روسیا ایله خاریجی علاقه‌لره باخیش مسئله‌لری موذاکیره اولونا‌جاق.
ییغینجاغین آخشام یئمگینده دانیشیلا‌جاق تورکیه ایله علاقه‌دار حیسه‌سینده تورکیه-آوروپا بیرلیگی علاقه‌لری، دوغو آغ دنیزینده‌کی وضعیت و قیبرس، کؤچ، تورکیه-ده‌کی سوریه-لیلره یاردیم، گؤمروک بیرلیگی‌نین آکتواللاشماسی و تیجاری موناسیبت‌لر موذاکیره ائدیله‌جک.
